**Մարզպետի տեղակալ Լևոն Սարգսյանի ելույթը <Հույսի կամուրջ>> ՀԿ-ի Դիլիջանի մասնաճյուղի ստեղծման 15-ամյակին նվիրված միջոցառմանը 11.10.2010թ.**

Հոկտեմբերի 11-ին, Դիլիջանում, մարզպետի տեղակալ Լևոն Սարգսյանը մասնակցել է <<Հույսի կամուրջ>> հասարակական կազմակերպության Դիլիջանի մասնաճյուղի ստեղծման 15-ամյակին նվիրված միջոցառմանը, հանդես եկել ելույթով: Լևոն Սարգսյանը շնորհավորել է կազմակերպությանը հոբելյանի կապակցությամբ, ասել, որ այսօրվա ձեռքբերումները արդյունք են տարիների համատեղ ու նվիրված աշխատանքի: Նա նաև նշել է, որ անցած տարիների ընթացքում, համագործակցելով մարզպետարնի հետ, տարբեր ոլորտներում ծրագրեր են իրականացվել, որոնց մի մասը որպես մոդելներ կիրառվել են հանրապետությունում: Իր ելույթում մարզպետի տեղակալը շնորհակալություն է հայտնել հաշմանդամություն ունեցող երեխաներին, երիտասարդներին, նրանց ծնողներին մեծ աջակցության, խորհուրդների ու աշխատանքներին ակտիվ մասնակցության համար, նշել, որ մարզում ստեղծվել են ինստիտուցիոնալ լծակներ հետագա աշխատանքների համար, կարևորել է ոլորտում իրականացվող աշխատանքները և դրանց ընթացքը, հավաստիացրել, որ համագործակցությունը շարունակվելու է, և մարզպետարանը այդ համագործակցության մեջ կդրսևորի իրեն որպես ակտիվ գործընկեր: